作者:慧宣
標題:秋日遊東山寺尋殊曇二法師
內容:木落樹蕭槮，水清流寂。屬此悲哉氣，複茲羈旅戚。奚用寫煩憂，山泉恣遊歷。萬丈窺深澗，千尋仰絕壁。傍嶺竹參差，緣崖藤冪zx。行行極幽邃，去去逾空寂。果值息心侶，喬枝方掛錫。圍繞悉栴檀，純良豈沙礫。妙法誠無比，深經解怨敵。心歡即頂禮，道存仍目擊。慧刀幸已逢，疑網於焉析。豈直卻煩惱，方期拯沈溺。